LIBER OCTAVUS. 51 



quam in politicis. Sicut enim dici solet de calumnia ; 

 &quot; Audacter calumniare, semper aliquid haeret :&quot; sic 

 dici possit de jactantia (nisi plane deformis fuerit et 

 ridicula), &quot; Audacter te vendita, semper aliquid 

 haeret.&quot; Haerebit certe apud populum, licet pruden- 

 tiores subrideant. Itaque existimatio parta apud 

 plurimos paucorum fastidium abunde compensabit. 

 Quod si ista, de qua loquimur, sui Ostentatio de- 

 center et cum judicio regatur ; exempli gratia, si 

 nativum quendam pectoris candorem et ingenuitatem 

 prag se ferat ; aut si illis temporibus adhibeatur, vel 

 cum pericula circumstent (ut apud viros militares in 

 bellis), vel cum alii invidia flagrerit ; aut si verba, 

 quae ad laudes proprias pertinent, tanquam aliud 

 agenti excidisse videantur, minimeque vel serio vel 

 prolixe nimis iis insistatur ; aut si ita quis se Jaudi- 

 bus honestet, ut simul etiam censuris et jocis erga 

 se non abstineat ; aut si denique hoc facit non 

 sponte, sed tanquam lacessitus et aliorum insolentiis 

 et contumeliis provocatus; non parvum certe haac 

 res existimationi hominis cumulum adjicit. Neque 

 sane exiguus est eorum mimerus, qui cum natura 

 sint magis solidi et minime ventosi, atque propterea 

 hac arte honori suo velificandi careant, moderationis 

 sua3 nonnulla cum dignitatis jactura dant poenas. 



Verum hujusmodi Ostentationem virtutis, ut- 

 cunque aliquis infirmiore judicio et nimium fortasse 

 ethicus improbaverit, illud nemo negarit ; dandam 

 saltern esse operam, ut virtus per incuriam justo suo 

 pretio non fraudetur, et minoris quam revera est 

 sestimetur. Haec vero, in virtute aestimanda, pretii 



